Bisedimet Athinë-Shkup mbi emrin e Maqedonisë
Ekspertët thonë se gjesti i vullntetit të mirë që tregoi Shkupi me propozimet e tij është një hap pozitiv drejt zgjidhjes së problemit
Emri shpesh mund të jetë një shkak i mospajtimeve mes shteteve, veçanërisht nëse bëhet fjalë për emrin “Maqedoni”. Greqia për një kohë shumë të gjatë ka kundërshtuar përdorimin e emërtimit Republika e Maqedonisë me pretendimin se ai është një nga emrat e mbretërive të lashta të qytetërimit helen. Kjo është një mosmarrëveshje e gjatë dhe e pazgjidhur që mund të ketë pasoja të mëdha gjeopolitike për Europën. Shkupi dhe Athina nuk kanë qenë kurrë më pranë mbylljes së mosmarrëveshjes 25 vjeçare për emrin e ish-Republikës Jugosllave të Maqedonisë. Kjo fillon me pranimin e këtij fakti nga vetë kryeministri maqedonas Zoran Zaev. Maqedonia ka propozuar shtimin e një emërtimi cilësues gjeografik për të zgjidhur mosmarrëveshjen e saj me Greqinë. Në mesin e propozimeve janë emrat: Maqedonia Veriore, Maqedonia e Re apo Maqedonia e Epërme. Por këto propozime kanë zemëruar shumë njerëz. Në Greqinë veriore, mijëra njerëz shprehin kundërshtim ndaj përdorimit të çdo termi që përfshin emërtimin "Maqedonia". Kjo nuk e befason ekspertin e çështjeve të Ballkanit, Daniel Serwer. Maqedonia kohët e fundit riemërtoi aeroportin e saj kryesor dhe një autostradë të madhe, që më parë mbanin emrin Aleksandri i Madh, ish-mbreti i Maqedonisë së lashtë. Greqia e ka mirëpritur këtë veprim. Por jo të gjithë janë të kënaqur me këtë lëshim, përfshirë Presidentin e Diasporës së Bashkuar Maqedonase, Meto Koloski: Ish diplomati Daniel Serwer ka këtë këshillë për Shkupin dhe Athinën. Ekspertët thonë se gjesti i vullnetit të mirë nga vendi që tani njihet zyrtarisht si Republika e Maqedonisë, është një hap pozitiv drejt zgjidhjes së mosmarrëveshjes së saj të gjatë me Greqinë. Kjo gjithashtu mund të përmirësojë perspektivën e vendit për anëtarësim në NATO dhe në Bashkimin Evropian.